b"\n_START_ARTICLE_\nSamostan Muckros\n_START_PARAGRAPH_\n'Samostan Muckross je ena glavnih cerkvenih znamenitosti v narodnem parku Killarney v grofiji Kerry na Irskem. Ustanovljen je bil leta 1448 kot fran\xc4\x8di\xc5\xa1kanski samostan, ustanovil ga je Donal McCarthy Mor. _NEWLINE_Imel je nasilno zgodovino in je bil ve\xc4\x8dkrat po\xc5\xa1kodovan in rekonstruiran. Menihe so pogosto  napadale roparske skupine, pod vodstvom Ludlowa so jih preganjale tudi Cromwellove sile.  _NEWLINE_Danes je samostan skoraj brez strehe, \xc4\x8deprav je na splo\xc5\xa1no precej dobro ohranjen. Zanimivo je osrednje dvori\xc5\xa1\xc4\x8de z veliko tiso, ki je obkro\xc5\xbeeno z obokanim kri\xc5\xbenim hodnikom. _NEWLINE_V 17. in 18. stoletju je postal pokopali\xc5\xa1\xc4\x8de za ugledne pesnike iz grofije Kerry: O'Donoghue, \xc3\x93 Rathaille in \xc3\x93 S\xc3\xbailleabh\xc3\xa1in, medtem ko je Piaras Feirit\xc3\xa9ar pokopan zunaj pokopali\xc5\xa1\xc4\x8da."